

REPUBLIKA HRVATSKA

ŠIBENSKO-KNINSKA ŽUPANIJA

G R A D ***Š I B E N I K***



Upravni odjel za financije

Povjerenstvo za provedbu natječajnog postupka

KLASA: 112-02/25-01/13

URBROJ: 2182-1-06/1-25-3

Šibenik, 3. listopada 2025.

**OBAVIJESTI**

**u svezi provedbe natječaja za prijam u službu višeg stručnog suradnika za poreze i knjigovodstvo komunalnog sustava - vježbenika**

Grad Šibenik – pročelnik Upravnog odjela za financije raspisao je natječaj za prijam u službu višeg stručnog suradnika za poreze i knjigovodstvo komunalnog sustava - vježbenika (1 izvršitelj – m/ž).

Natječaj je objavljen u Narodnim novinama, broj 126/25, dana 3. listopada 2025. godine.

Prijave na natječaj podnose se u roku od 8 dana od dana objave natječaja.  
Informacije o natječaju mogu se dobiti u  Službi Tajništva Grada Šibenika, na adresi Trg palih branitelja Domovinskog rata br. 1, Šibenik.

Na temelju članka 19. stavka 6. Zakona o službenicima i namještenicima u lokalnoj i područnoj (regionalnoj) samoupravi (Narodne novine, broj 86/08, 61/11, 4/18, 96/18, 112/19 i 17/25) i raspisanog natječaja u Narodnim novinama od 3. listopada 2025. godine, Grad Šibenik obavještava kandidate:

**I. PODACI O PLAĆI**

**Viši stručni suradnik za poreze i knjigovodstvo komunalnog sustava - vježbenik**

Za vrijeme trajanja vježbeničkog staža vježbenik ima pravo na 85% plaće poslova radnog mjesta najniže složenosti njegove razine obrazovanja, odnosno 85% osnovne bruto plaće radnog mjesta viši stručni suradnik za poreze i knjigovodstvo komunalnog sustava, kojeg sačinjava umnožak koeficijenta radnog mjesta (2,46) i osnovice koja iznosi 846 eura.

**II. OPIS POSLOVA**

**Viši stručni suradnik za poreze i knjigovodstvo komunalnog sustava – vježbenik**

Obavlja složene poslove u svezi zaprimanja i obrađivanja poreznih prijava, donošenja rješenja o poreznim obvezama, uključujući i poslove ovrhe, poslove u svezi vođenja knjiga izlaznih računa komunalne naknade i komunalnog doprinosa. Vrši kontrolu knjigovodstvenih isprava, te na temelju njih kontira i knjiži poslovne promjene u analitičkom knjigovodstvu. Usklađuje i anulira naplatu potraživanja, priprema dokumentaciju za prisilnu naplatu potraživanja. Obavlja i druge poslove po nalogu pročelnika, pomoćnika pročelnika Upravnog odjela i voditelja Odsjeka.

**III. Prethodna provjera znanja i sposobnosti kandidata** obuhvaća pisano testiranje i intervju. Za svaki dio provjere kandidatima se dodjeljuje broj bodova od 1 do 10.

Intervju se provodi samo s kandidatima koji ostvare najmanje 50% ukupnog broja bodova na pismenom testiranju.

Kandidati su obvezni pristupiti prethodnoj provjeri znanja i sposobnosti putem pisanog testiranja i intervjua. Ako kandidat ne pristupi testiranju smatra se da je povukao prijavu na natječaj.  
Vrijeme održavanja prethodne provjere znanja i sposobnosti kandidata biti će objavljeno na web stranici Grada Šibenika ([www.sibenik.hr](http://www.sibenik.hr)), najkasnije pet dana prije održavanja provjere.

**IV.  Pravni i drugi izvori za pripremanje kandidata za testiranje:**

**Viši stručni suradnik za poreze i knjigovodstvo komunalnog sustava – vježbenik**

- Statut Grada Šibenika (Službeni glasnik Grada Šibenika, broj 2/21)

- Zakon o lokalnoj i područnoj ( regionalnoj) samoupravi (Narodne novine, broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13 - pročišćeni tekst, 137/15 - ispravak, 123/17, 98/19 i 144/20)

- Zakon o lokalnim porezima (NN 115/16, 101/17, 114/22, 114/23 i 152/24)

- Opći porezni zakon (NN 115/16, 106/18, 121/19, 32/20, 42/20, 114/22 i 152/24)

- Ovršni zakon (NN 112/12, 25/13, 93/14, 55/16, 73/17, 131/20, 114/22 i 6/24)

- Zakon o provedbi ovrhe na novčanim sredstvima (NN 68/18, 02/20, 46/20, 47/20 i 83/20)

- Pravilnik o proračunskom računovodstvu i Računskom planu (NN 158/23 i 154/24)

**PREDSJEDNIK POVJERENSTVA**

Slobodan Tolić, dipl.oec.